**Kúpna zmluva**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších zmien a predpisov (ďalej len ***„zmluva***“) medzi zmluvnými stranami:

**Predávajúci: xx**

Sídlo: xx

Zapísaný: xx

Zastúpený: xx

IČO[[1]](#footnote-1): xx

DIČ[[2]](#footnote-2): xx

IČ DPH[[3]](#footnote-3): xx

IBAN: xx

Banka: xx

Kontaktné údaje: xx

(ďalej ako „***predávajúci***“)

**a**

**Kupujúci:** **Podnik živočíšnej výroby a.s.**

Sídlo : Topoľčianska cesta 321, 958 52 Žabokreky nad Nitrou

Zapísaný: v Obchodnom registri Okresného súdu Trenčín, Oddiel: Sa, Vložka číslo: 10456/R

Zastúpený: Ing. Andrej Husár, predseda predstavenstva

IČO: 00205931

DIČ: 2021277885

IČ DPH: SK2021277885

IBAN: SK57 0200 0000 0000 0381 5192

Banka: VÚB, a.s.

Kontaktné údaje: Ing. Gabriel Bíro , riaditel@pzv.sk

(ďalej ako ***„kupujúci***“)

(kupujúci a predávajúci spoločne ako „zmluvné strany)

Táto kúpna zmluva je uzavretá podľa ustanovení § 409 a nasl. Zákona č. 513/1991 Zb. Obchodný zákonník v znení neskorších zmien a predpisov (ďalej len „Obchodný zákonník“) a v zmysle Výzvy na predloženie ponuky pre zákazku s názvom „**Šmykom riadený nakladač 2ks**“ zo dňa 25.6.2025.

**Článok I.**

Predmet zmluvy a jeho špecifikácia

1. Predávajúci sa zaväzuje, že kupujúcemu dodá a odovzdá tovar, špecifikovaný v Prílohe č.1, ktorá je neoddeliteľnou súčasťou tejto zmluvy a kupujúci sa zaväzuje, že tento tovar prevezme a zaplatí zaň dohodnutú cenu (ďalej len „predmet zmluvy“ alebo „tovar“).

**Článok II.**

**Termín plnenia predmetu zmluvy**

1. Termín plnenia predmetu zmluvy je najneskôr do 30 dní od obdržania objednávky kupujúceho predávajúcim.

**Článok III.**

**Nadobudnutie vlastníckeho práva**

**Miesto a spôsob prevzatia predmetu zmluvy**

1. Zmluvné strany sa dohodli, že kupujúci nadobudne vlastnícke právo k predmetu zmluvy až úplným zaplatením kúpnej ceny podľa čl. IV. tejto Zmluvy.
2. Na základe dohody zmluvných strán dôjde k odovzdaniu predmetu kúpy.
3. Miestom dodania predmetu kúpy je: sídlo spoločnosti . Predmet kúpy bude dodaný toto miesto dodania na náklady a nebezpečenstvo predávajúceho.
4. Predmet kúpy prevezme kupujúci v mieste dodania na základe dodacieho listu podpísaného zodpovednou osobou kupujúceho a predávajúceho.
5. Pri odovzdaní predmetu kúpy je predávajúci povinný odovzdať kupujúcemu doklady, ktoré sa na predmet kúpy vzťahujú a sú potrebné pre jeho bezpečné a plne funkčné používanie. Predávajúci je povinný dodať spolu s tovarom návody na použitie, údržbu a obsluhu v slovenskom jazyku a pokiaľ to predmet dodávky vyžaduje, tak i revíznu správu.
6. Nebezpečenstvo škody na predmete kúpy prechádza na kupujúceho momentom jeho prevzatia od predávajúceho a podpisom dodacieho listu.

**Článok IV.**

**Kúpna cena a platobné podmienky**

1. Rozpis kúpnej ceny:

|  |  |  |  |  |
| --- | --- | --- | --- | --- |
|  | **Množstvo** | **Cena v EUR bez DPH SPOLU** | **DPH 23%** | **Cena v EUR s DPH SPOLU** |
| **Šmykom riadený nakladač** | 2 |  |  |  |

Cena celkom bez DPH: xx EUR

DPH 23%: xx EUR

**Cena celkom s 23% DPH: xx EUR**

1. Cena podľa bodu 1 tohto článku je konečná a nemenná. Výška ceny podľa predchádzajúcej vety tohto bodu môže byť, ku dňu jej fakturácie podľa bodu 3. tohto článku upravená len z dôvodu zmien sadzby dane podľa daňových zákonov Slovenskej republiky.
2. Cena je splatná na základe faktúry predávajúceho, ktorú doručí kupujúcemu. Kupujúci môže predávajúcemu poskytnúť zálohu, po vystavení a doručení zálohovej faktúry od predávajúceho kupujúcemu.
3. Splatnosť faktúr dojednali zmluvné strany na 30 dní od doručenia faktúry kupujúcemu. Ak faktúra neobsahuje všetky náležitosti daňového dokladu podľa príslušných právnych predpisov alebo obsahuje iné chyby, je kupujúci oprávnený faktúru predávajúcemu vrátiť. V takom prípade lehota splatnosti začne plynúť od doručenia správne vystavenej faktúry kupujúcemu.
4. Kúpna cena sa považuje za uhradenú dňom odpísania peňažných prostriedkov z účtu kupujúceho.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 0,1% z kúpnej ceny nedodanej časti tovaru/tovarov bez DPH za každý deň omeškania, maximálne však 20% z celkovej kúpnej ceny tovaru/tovarov bez DPH. Popri zmluvnej pokute má kupujúci právo na náhradu škody v celom vzniknutom rozsahu. Popri zmluvnej pokute má kupujúci právo na náhradu škody v celom vzniknutom rozsahu.
2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa platných právnych predpisov.

**Článok VI.**

**Odstúpenie od zmluvy**

1. Kupujúci môže od tejto kúpnej zmluvy odstúpiť ak sa predávajúci omešká s dodaním tovaru viac ako 30 dní po v zmluve dojednanej dobe a predávajúci nezjedná nápravu ani v dodatočnej lehote určenej písomne kupujúcim.
2. Predávajúci môže od tejto kúpnej zmluvy odstúpiť ak sa kupujúci omešká s platením peňažných záväzkov viac ako o 60 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka. Všetky náklady a tiež náhradu škody súvisiacu s odstúpením od kúpnej zmluvy znáša zmluvná strana, ktorá zavinila zánik zmluvy. Odstúpenie od kúpnej zmluvy nemá vplyv na povinnosť platiť zmluvnú pokutu.
4. Kupujúci si vyhradzuje bez akýchkoľvek sankcií odstúpiť od zmluvy s predávajúcim v prípade, kedy ešte tovar nebol kupujúcemu dodaný a výsledky finančnej kontroly zo strany Poskytovateľa príspevku neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov.
5. V prípade poskytnutia zálohy v zmysle bodu 3., článok IV. zmluvy, je predávajúci túto platbu vrátiť kupujúcemu najneskôr do 15 dní odo dňa ukončenia tejto zmluvy.

**Článok VII.**

**Záruka na tovar**

1. Predávajúci poskytuje kupujúcemu na tovar záruku v trvaní 24 (dvadsať štyri) mesiacov odo dňa jeho dodania do miesta plnenia, pokiaľ je súčasťou dodávky tovaru školenie obsluhy, odborné uvedenie do prevádzky a pod., beží záruka od okamihu vyškolenia, podpisu protokolu o odbornom uvedení do prevádzky oboma zmluvnými stranami a pod. Pre uplatnenie vád tovaru platia ustanovenia § 436 - § 441 Obchodného zákonníka.
2. Predávajúci počas záruky zaručuje bezchybnú akosť a vzhľad tovaru, že bude tovar plne zodpovedať tejto zmluve a že bude tovar spĺňať požiadavky všetkých platných súvisiacich noriem a predpisov Slovenskej republiky. V prípade, že súčasťou dodávky tovaru je i jeho montáž alebo jeho odborné uvedenie do prevádzky, vzťahuje sa záruka aj na montáž, respektíve odborné uvedenie do prevádzky.
3. Záruka neplatí ak kupujúci nedodrží postupy zaobchádzania s tovarom, ktoré určil výrobca, alebo ak kupujúci nevykoná pravidelné servisné prehliadky. Záruka sa nevzťahuje na vady a poškodenia, ktoré spôsobil kupujúci úmyselne, resp. nesprávnou manipuláciou s predmetom kúpy.
4. V prípade reklamácie sa predávajúci sa zaväzuje nastúpiť na servisný úkon do 2 dní od nahlásenia vady/poruchy. V prípade vád/porúch brániacich používaniu a/alebo prevádzke zariadení je nástup na odstránenie vady do 24 hodín od nahlásenia vady/poruchy. Zároveň sa predávajúci zaväzuje odstrániť vady tovaru uplatnené v záručnej dobe v lehote najneskôr do troch kalendárnych dní od uplatnenia reklamácie kupujúcim.
5. Ak sa predávajúci dostane do omeškania s plnením termínov podľa bodu 4 tohto článku, zaväzuje sa zaplatiť kupujúcemu zmluvnú pokutu vo výške 0,1% z celkovej kúpnej ceny tovaru/tovarov bez DPH. Popri zmluvnej pokute má kupujúci právo na náhradu škody v celom vzniknutom rozsahu.

**Článok VIII.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu tovaru) na prevádzku tovaru v plnom rozsahu tak, aby kupujúci mohol užívať predmet kúpy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok IX.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len „vyššia moc“).
2. Strana dotknutá udalosťou vyššej moci je povinná písomne informovať druhú stranu do 2 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2. bude povinná nahradiť druhej strane všetky škody spôsobené porušením tejto povinnosti.

**Článok X.**

**Náhrada škody a zmluvné pokuty**

1. Pokiaľ niektorá zmluvná strana neplní svoje záväzky z tejto zmluvy, je povinná nahradiť škodu tým spôsobenú druhej strane, iba ak preukáže, že porušenie povinností bolo spôsobené okolnosťami vylučujúcimi zodpovednosť.
2. V prípade, že predávajúci nedodrží kritériá, na základe ktorých v rámci verejného obstarávania získal zákazku, je povinný uhradiť kupujúcemu škodu. Za škodu sa považuje aj rozdiel medzi jeho cenovou ponukou a ponukou uchádzača druhého v poradí predmetnej verejnej súťaže.
3. Pri uplatňovaní náhrady škody platia ustanovenia § 373 a nasl. Obchodného zákonníka.

**Článok XI.  
Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú bude riešiť príslušný súd podľa sídla kupujúceho a bude rozhodovať podľa hmotných a procesných predpisov právneho poriadku Slovenskej republiky.

**Článok XII.**

**Osobitné podmienky**

1. Zmluvné strany súhlasia, že oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.

**Článok XIII.**

**Záverečné ustanovenia**

1. Táto kúpna zmluva nadobúda platnosť dňom jej podpisu oboma zmluvnými stranami a účinnosť dňom vystavenia objednávky kupujúcim.
2. Súčasťou tejto zmluvy je Príloha č. 1 – špecifikácia predmetu zmluvy.
3. Otázky a vzťahy, ktoré v tejto kúpnej zmluve nie sú výslovne upravené, sa riadia ustanoveniami Obchodného zákonníka.
4. Ak niektoré ustanovenia tejto zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení zmluvy. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy a zmluvné strany sa zaväzujú takto neplatné alebo neúčinné ustanovenie bez zbytočného odkladu nahradiť platným a účinným znením formou dodatku k tejto zmluve.
5. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
6. Kúpna zmluva je vyhotovená v 4 rovnopisoch. Každá zmluvná strana dostane 2 rovnopisy.
7. Zmluvné strany si zmluvu prečítali, jej obsahu porozumeli, a na znak súhlasu ju potvrdili svojimi podpismi.

V xx dňa: .................... V Žabokrekoch nad Nitrou dňa: ........................

**Predávajúci:** ..................................... **Kupujúci:** .....................................

**Meno priezvisko, konateľ Ing. Andrej Husár, predseda predstavenstva**

Príloha č. 1 – špecifikácia predmetu zmluvy

1. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-1)
2. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-2)
3. alebo obdobné identifikačné údaje v prípade zahraničných uchádzačov/dodávateľov [↑](#footnote-ref-3)